Com votar per correu a les eleccions del 26 de juny | NacióDigital\nCom votar per correu a les eleccions del 26 de juny\nEls residents a l'estranger tenen fins al 28 de maig per sol·licitar la documentació necessària per excecir el dret al vot\nper Elisenda Pallarés , 12 de maig de 2016 a les 14:55 |\nImatge d'arxiu de les eleccions del 20-D | Sofia Cabanes\nJa s'ha iniciat el procediment per demanar el vot per correu per a les eleccions espanyoles del 26 de juny. Tant si es vol votar per correu des de l'Estat, com si es vol votar des de l'estranger, cal saber com fer-ho i estar atents als terminis:\nCom votar per correu des de l'estat espanyol:\n- Del 3 de maig al 16 de juny: sol·licitud del vot per correu. Els impresos de sol·licitud de vot per correu es troben a disposició dels electors a totes oficines de Correus. S'han d'omplir amb les dades personals i la direcció on es vol rebre la documentació i entregar en mà a qualsevol oficina postal. Cal mostrar el DNI, el permís de conduir, el passaport a fi que l'empleat pugui comprovar la seva identitat i signatura.\n- Del 6 al 19 de juny: enviament a l'elector de la documentació. La delegació provincial de l'Oficina del Cens Electoral corresponent remetrà a l'elector la documentació necessària per emetre el vot. El lliurament es farà sempre personalment a l'interessat al seu domicili. En cas d'haver-hi dos intents fallits d'entregar-li la documentació, se li deixarà un avís per recollir les paperetes a l'oficina postal.\n- Del 6 al 22 de juny: enviament del vot. Una vegada rebuda la documentació, el votant ha de tornar a Correus per remetre el sobre oficial a la mesa electoral. El sobre ha de tenir el certificat d'inscripció al cens electoral i el sobre de votació amb la papereta. L'oficina de Correus tramitarà l'enviament com a correu certificat urgent de forma gratuïta.\nCom votar des de l'estranger:\nEls residents a l'estranger han de figurar a les llistes del Cens Electoral de Residents Ausents (CERA) a data 1 de març del 2016 per a poder votar en les eleccions a les Corts Generals del 26 de juny.\n- Del 9 al 16 de maig: comprovació de les llistes del CERA. Les oficines consulars mantindran un servei de consulta i exposició de les llistes del CERA. També es podran consultar a la pàgina web de l'INE. En cas de no estar inclòs a les llistes, dins d'aquest termini es podran formular reclamacions de forma presencial a l'oficina consular i actualitzar les dades.\n- Fins al 28 de maig: sol·licitud del vot. El resident a l'estranger que desitgi votar ha de sol·licitar la documentació electoral a la delegació provincial de l'Oficina del Cens Electoral que li correspon. Haurà d'emplenar l'imprès que estarà disponible a la web del Ministeri d'Afers Estrangers i a les oficines consulars. L'imprès s'entrega amb una fotocòpia del passaport o del DNI o, si no és possible, de la certificació de nacionalitat o d'inscripció al Registre de Matrícula Consular expedida gratuïtament pel consolat d'Espanya al país de residència.\n- Fins al 6 de juny: enviament de la documentació a l'elector. La delegació provincial de l'Oficina del Cens Electoral remetrà per correu la documentació electoral juntament amb un full informatiu. Aquest termini s'allargarà fins al 14 de juny si hi hagués alguna impugnació de candidatures.\n- Fins al 24 de juny: enviament del vot o votar al consolat. Una vegada rebuda la documentació, els residents a l'estranger podran votar per correu fins al 21 de juny o bé fer-ho presencialment a l'urna del consolat que li correspon entre els dies 22 i 24 de juny.\nEls electors que es trobin temporalment a l'estranger (ERTA) i que prevegin romandre en aquesta situació fins al dia de la votació, podran exercir el seu dret a sufragi si segueixen aquest termini:\n- Del 3 al 28 de maig: sol·licitud del vot. La sol·licitud es podrà recollir a les oficines consulars o a través del web del Ministeri d'Afers Exteriors i Cooperació. L'elector ha d'estar inscrit al Registre de Matrícula del Consolat com a no resident. Si no ho està, podrà fer-ho en el mateix moment en què reculli l'esmentada sol·licitud o en lliurar-la. La sol·licitud emplenada s'ha de presentar, personalment, a les oficines consulars o seccions consulars de les ambaixades.\n- Del 31 de maig al 6 de juny: enviament de la documentació a l'elector. La Delegació Provincial de l'Oficina del Cens Electoral remet a l'elector al domicili a l'estranger indicat a la sol·licitud, per correu certificat, la documentació necessària perquè pugui emetre el seu vot.\n- Fins al 22 de juny: enviament del vot. Un cop rebuda la documentació, els electors han d'enviar el seu vot a la mesa electoral per correu certificat i urgent.\n26-J: eleccions espanyoles 2016, Política, eleccions espanyoles 2016, 26-J, vot exterior, vot per correu\nA peu millor que per correu\nPer Dret a decidir-s'hi. el 13 de maig de 2016 a les 14:07\nEl vot vàlid queda condicionat per la participació . Quan més participació n'hi hagi més recolzada estarà la voluntat de la societat.\nPer Llengüet el 13 de maig de 2016 a les 12:59\nSi cal anar a votar o no, és una decisió lliure i personal. Com deia Joan Fuster: Si no fem política, ens la faran uns altres.\nPer Anònim el 12 de maig de 2016 a les 22:44\nCal anar a votar? Per quin motiu ho hauríem de fer? No serveix per res. Els únics que van bé son el partits. Tornaran a fer el que han fet fins ara. I d'aquí a a 4 dies tornem-hi. i després no hi ha diners per sanitat, educació, llei de dependència... Ah! perdó si ni ha per als serveis socials dels no nacionals.


Primer Període Intermedi d'Egipte - Viquipèdia, l'enciclopèdia lliure\n1Esdeveniments que van portar al primer període intermedi\n2Les dinasties VII i VIII a Memfis\n4Ascens dels reis d'Heracleòpolis\n5Ascens dels reis de Tebes\n6L'art i l'arquitectura del primer període intermedi\n8Cronologia del primer període intermedi\n(S'ha redirigit des de: Primer període intermedi d'Egipte)\nEl primer període intermedi, sovint descrit com un "període fosc" de la història de l'antic Egipte, va durar aproximadament cent anys, des de ca. 2181-2055 aC, després del final del Regne antic. S'hi inclouen les dinasties VII, VIII, IX, X i part de la dinastia XI.\nEs disposa de molt poques proves monumentals d'aquest període, sobretot del principi de l'era. El primer període intermedi va ser una època dinàmica de la història, en què el govern d'Egipte es divideix aproximadament entre dues bases de poder en competència. Una d'aquestes bases residia a Heracleòpolis, al Baix Egipte, una ciutat al sud de la regió d'el Faium. L'altra residia a Tebes, a l'Alt Egipte. Es creu que, durant aquesta època, els temples van ser saquejats i violats, les obres d'art que hi havia a dins van ser destrossades, i les estàtues dels reis foren trencades o destruïdes com a conseqüència d'aquest suposat caos polític. Aquests dos regnes eventualment entrarien en conflicte, i els reis de Tebes conqueririen el nord, la qual cosa comportaria la reunificació d'Egipte sota un sol governant durant la segona part de la dinastia IX.\nEsdeveniments que van portar al primer període intermedi[modifica]\nNomós de l'antic Egipte. El reialme d'Antef II incloïa des del nomós I al nomós XII de l'Alt Egipte\nLa caiguda del Regne antic es descriu, sovint, com un període de caos i desordre per part de la literatura en el primer període intermedi, però sobretot per part de la literatura escrita en èpoques successives de la història egípcia. Les causes que van portar a la caiguda del Regne antic són nombroses, però algunes són merament hipotètiques. Una raó que se cita sovint és el llarguíssim regnat de Pepi II, l'últim gran faraó de la dinastia VI. Va governar des de la infància fins que ja era molt gran (almenys, fins que va arribar als noranta anys). Sobrevisqué a molts dels seus hereus i, per consegüent, creà problemes successoris en el si de la família reial. Per tant, el règim de l'Imperi antic es va desintegrar enmig d'aquesta desorganització. Un altre problema important va ser l'augment en el poder de les nomarques provincials. Cap al final de l'Imperi antic, el càrrec de nomarca havia esdevingut hereditari, de manera que les famílies sovint es mantenien en el poder en les seves respectives províncies. A mesura que aquests monarques assolien cada cop més poder i influència, això els feia més independents del rei. Es van aixecar tombes en els seus propis dominis i sovint tenien els seus propis exèrcits. El sorgiment d'aquests nombrosos nomarques -inevitablement- creà conflictes entre les províncies veïnes, la qual cosa sovint tenia com a resultat intenses rivalitats i guerres entre si. Una tercera raó que s'esmenta per a la dissolució de la monarquia centralitzada és el baix nivell de la inundació del Nil, que pot haver donat lloc a un clima més sec i un menor rendiment de l'agricultura, fet que hauria comportat un període de fam en tot l'antic Egipte.\nLes dinasties VII i VIII a Memfis[modifica]\nLes dinasties VII i VIII sovint es passen per alt, perquè se sap molt poc sobre els governants d'aquests dos períodes. Manethó, un historiador i sacerdot de l'època ptolemaica, descriu els 70 reis que van governar durant 70 dies. Això és, probablement, una exageració per a descriure la desorganització de la reialesa durant aquest període. La dinastia VII és més probable que fos una oligarquia amb seu a Memfis que intentava mantenir el control del país. Els governants de la dinastia VIII, que afirmaven ser els descendents dels reis de la dinastia VI, també van governar des de Memfis. Se sap poc sobre aquestes dues dinasties i es disposa de molt poques proves textuals o arquitectòniques per a descriure el període. No obstant això, s'han trobat uns pocs artefactes, inclosos escarabeus, que s'han atribuït al rei Neferkare II de la dinastia VII, així com un cilindre de jaspi verd d'influència siriana, que s'ha atribuït a la dinastia VIII. A més, s'ha identificat a Saqqara una petita piràmide que es creu que va ser construïda pel rei Ibi I de la dinastia VIII.\nEls noms dels faraons de la dinastia VII i la dinastia VIII estan inscrits a la llista d'Abidos, tot i que el seu regnat no devia durar més de deu anys i -possiblement- només eren governants de nom, acollits o asilats a la ciutat d'Abidos, seu de la família reial. Aquests monarques, possiblement van pactar amb els líders revolucionaris per poder regnar a Memfis. No se sap gaire cosa d'ells.\nEstela funerària de Maaty i Dedari\nEls noms dels faraons de la dinastia IX i la dinastia X apareixen al papir de Torí, però aquest es troba molt malmès en la part corresponent a aquest període i només se'n conserven, parcialment, quinze noms.\nAscens dels reis d'Heracleòpolis[modifica]\nDesprés del fosc regnat dels reis de les dinasties VII i VIII, va sorgir un grup de governants d'Heracleòpolis en el Baix Egipte, que regnaren aproximadament durant 594 anys. Aquests reis comprenen les dinasties IX i X, cadascun amb dinou governants esmentats. Els reis heracliopolitans, finalment, superaren els febles governants memfites per crear la novena dinastia.\nEl fundador de la dinastia IX, Khety I, sovint és descrit com un governant malvat i violent, sobretot en els escrits de Manethó. També conegut com a Akhthoes o Akhtoy, Kheti, que fou descrit com un rei que va fer molt de mal als habitants d'Egipte, va ser presa de la bogeria, i finalment va ser assassinat per un cocodril. Això pot haver estat simplement un mite, però està catalogat com un rei en el papir de Torí. Kheti I va ser succeït per Khety II, també conegut com a Meryibre. El seu regnat va ser essencialment pacífic, però amb problemes experimentats al delta. Va ser el seu successor, Khety III, qui portaria un cert grau d'ordre al delta, tot i que el poder i la influència d'aquests reis de la dinastia IX continuava sent relativament insignificant en comparació amb els dels faraons de l'Imperi antic.\nVa sortir una distingida línia de nomarques d'Assiut (o Asyut), que era una província rica i poderosa al sud del Regne heracleopolità. Aquests prínceps guerrers mantenen una estreta relació amb els reis de la casa reial heracleopolitana, com ho demostren les inscripcions en les seves tombes. Aquestes inscripcions donen una idea de la situació política que es respirava durant els seus regnats. Descriuen els nomarques d'Assiut construint canals, reduint impostos, recol·lectant riques collites, augmentant els ramats de bestiar, i mantenint un exèrcit i una flota. La província d'Assiut actuava com un estat tap entre els governants del nord i del sud, i els prínceps d'Assiut s'emportaren la pitjor part dels atacs dels reis de Tebes.\nAscens dels reis de Tebes[modifica]\nS'ha suggerit que es va produir una invasió de l'Alt Egipte simultàniament a la fundació del Regne heracleopolità, que establiria la línia dels reis de Tebes, que constitueixen les dinasties XI i XII. Es creu que aquesta línia de reis eren descendents d'Antef I o Inyotef, que era el nomarca de Tebes, sovint anomenat el "guardià de la porta del Sud". Se li atribueix l'organització d'Alt Egipte en un òrgan de govern independent al sud, tot i que ell mateix no sembla haver intentat reclamar el títol de rei. No obstant això, els seus successors de les dinastes XI i XII ho haurien fet posteriorment per ell. Un d'ells, Intef II, comença l'assalt al nord, sobretot a Abidos. Intef III completa aquest atac al nord i, finalment, captura Abidos, i entra al Mig Egipte contra els reis heracleopolitans. Els tres primers reis de la dinastia XI (tots ells anomenats Intef) foren, per tant, també els tres últims reis del primer període intermedi i serien reemplaçats per una altra línia de reis, tots ells anomenats Mentuhotep. Mentuhotep II, també conegut com a Nebhepetra, finalment va derrotar els reis heracleopolitans al voltant de 2033 aC i unificà el país per continuar amb la dinastia XI, que portaria Egipte al Regne mitjà.\nL'art i l'arquitectura del primer període intermedi[modifica]\nMaqueta ceràmica d'una casa del primer període intermedi d'Egipte\nTal com s'ha indicat anteriorment, el primer període intermedi a Egipte es divideix, generalment, en dues grans regions geogràfiques i polítiques, l'una centrada a Memfis i l'altra a Tebes. Els reis de Memfis, tot i que tenien un poder feble, s'aferraren a les tradicions artístiques memfites que havien estat en vigor durant l'Imperi antic. Aquesta era una manera simbòlica per a l'afeblit estat de Memfis d'aferrar-se als vestigis de la glòria en la qual l'antic Regne es delectava. D'altra banda, els reis de Tebes, físicament aïllats de Memfis, no tenien accés a aquestes obres d'art memfites i, per tant, eren capaços de crear nous estils artístics que reflecteixen la creativitat dels artistes que ja no estaven controlats per l'estat.\nEls projectes de construcció dels reis heracleopolitans al nord eren molt limitats. Només una piràmide que es creu que pertany al rei Merikare (2065-2045 aC) ha estat identificada a Saqqara. A més, les tombes privades que es van construir durant l'època empal·lideixen en comparació amb els monuments de l'Imperi antic, en qualitat i mida. Encara hi ha escenes en relleu dels funcionaris que fan provisions per als difunts, així com escenes d'ofrenes tradicionals que reflecteixen les de les tombes de l'Imperi antic de Memfis. No obstant això, són de menys qualitat i són molt més simples que els seus paral·lels de l'Imperi antic. Encara s'utilitzaven taüts rectangulars de fusta, però les seves decoracions es va fer més elaborades durant el govern dels reis heracleopolitans. Es van pintar nous textos dels sarcòfags a l'interior, que proporcionen els encanteris i els mapes dels morts per al seu ús en l'altra vida.\nL'ascens dels reis de Tebes al voltant del 2123 aC va portar un estil més provincial d'art original. Aquest nou estil es descriu, sovint, com a maldestre i sense refinar, i pot haver estat causa de la falta d'experts en la matèria. No obstant això, les obres d'art que han sobreviscut mostren que els artesans van prendre noves interpretacions d'escenes tradicionals. Empraren colors brillants en les seves pintures i canviaren i distorsionaren les proporcions de la figura humana. Aquest estil distintiu fou especialment evident en l'estela llosa rectangular trobada a les tombes de Naga ed-Deir. Quant a l'arquitectura reial, els reis de Tebes de principis de la dinastia XI construïren tombes tallades a la roca a El-Tarif, en la riba oest del Nil. Aquest nou estil de l'arquitectura funerària consistia en un gran pati amb una columnata tallada a la roca en la paret del fons. Les cambres van ser tallades en les parets que donen al pati central, on van ser enterrats els morts, cosa que permet que diverses persones puguin ser enterrades en una tomba. El fet que hi hagi cambres funeràries sense decoració pot haver estat causat per la manca d'artistes experts en el regne de Tebes.\nL'important canvi de mentalitat, a conseqüència de la menor dependència de l'estat, així com del creixement de les classes mitjanes a les ciutats i l'encimbellament de la burgesia va originar una nova concepció de les creences, la religió i els rituals funeraris, que es reflectí en l'aparició dels anomenats textos dels sarcòfags, generalitzats durant el període posterior.\nOsiris, considerat abans només un déu funerari reial, es va convertir en la divinitat més popular, i es feu accessible a tots. També van destacar els déus tebans Montu i Amon, que van arribar a tenir la supremacia religiosa després de la caiguda de la dinastia X.\nDurant aquest període, els poderosos s'enterraven en mastabes i hipogeus bellament decorats, i diversos reis es van fer construir cenotafis a Abidos.\nCronologia del primer període intermedi[modifica]\n↑ Sir Alan Gardiner, Egypt of the Pharaohs (Oxford: Oxford University Press, 1961), 107-109.\n↑ James Henry Breasted, Ph.D., A History of the Ancient Egyptians (New York: Charles Scribner’s Sons, 1923), 133.\n↑ Kinnaer, Jacques. «The First Intermediate Period». The Ancient Egypt Site. [Consulta: 4 abril 2012].\n↑ Sir Alan Gardiner, Egypt of the Pharaohs (Oxford: Oxford University Press, 1961), 110.\n↑ Rothe, et al., Pharaonic Inscriptions From the Southern Eastern Desert of Egypt, Eisenbrauns, 2008 http://books.google.cat/books?id=L-kijfFNiiMC&printsec=frontcover#v=onepage&q&f=false\n↑ James Henry Breasted, Ph.D., A History of the Ancient Egyptians (New York: Charles Scribner’s Sons, 1923), 117-118.\n↑ Jaromir Malek, Egyptian Art (London: Phaidon Press Limited, 1999), 155.\n↑ Vegeu Sequera del 2200 aC\n↑ 10,0 10,1 Sir Alan Gardiner, Egypt of the Pharaohs (Oxford: Oxford University Press, 1961), 107.\n↑ James Henry Breasted, Ph.D., A History of the Ancient Egyptians (New York: Charles Scribner’s Sons, 1923), 133-134.\n↑ James Baikie, D.D., F.R.A.S., A History of Egypt: From the Earliest Times to the End of the XVIIIth Dynasty (New York: The Macmillan Company, 1929), 218.\n↑ Kathryn A. Bard, An Introduction to the Archaeology of Ancient Egypt (Malden: Blackwell Publishing, 2008), 163.\n↑ 14,0 14,1 James Henry Breasted, Ph.D., A History of the Ancient Egyptians (New York: Charles Scribner’s Sons, 1923), 134.\n↑ James Baikie, D.D., F.R.A.S., A History of Egypt: From the Earliest Times to the End of the XVIIIth Dynasty (New York: The Macmillan Company, 1929), 224.\n↑ James Baikie, D.D., F.R.A.S., A History of Egypt: From the Earliest Times to the End of the XVIIIth Dynasty (New York: The Macmillan Company, 1929), 221.\n↑ James Henry Breasted, Ph.D., A History of the Ancient Egyptians (New York: Charles Scribner’s Sons, 1923), 135.\n↑ James Baikie, D.D., F.R.A.S., A History of Egypt: From the Earliest Times to the End of the XVIIIth Dynasty (New York: The Macmillan Company, 1929), 245.\n↑ 19,0 19,1 James Henry Breasted, Ph.D., A History of the Ancient Egyptians (New York: Charles Scribner's Sons, 1923), 136.\n↑ Jaromir Malek, Egyptian Art (London: Phaidon Press Limited, 1999), 159.\n↑ Jaromir Malek, Egyptian Art (London: Phaidon Press Limited, 1999), 160-161.\n↑ Jaromir Malek, Egyptian Art (London: Phaidon Press Limited, 1999), 156.\n↑ Shaw, Ian. The Oxford History of Ancient Egypt (en anglès). OUP Oxford, 2003, p. 115. ISBN 0192804588.\n↑ Jaromir Malek, Egyptian Art (London: Phaidon Press Limited, 1999), 161.\n↑ Jaromir Malek, Egyptian Art (London: Phaidon Press Limited, 1999), 162.\nA Wikimedia Commons hi ha contingut multimèdia relatiu a: Primer Període Intermedi d'Egipte\nPrimer període intermedi.\nTrobada la tomba d'Henua, un administrador d'hisenda i alt oficial durant el primer període intermedi.\nDinasties: VII VIII IX X XI\nObtingut de «https://ca.wikipedia.org/w/index.php?title=Primer_Període_Intermedi_d%27Egipte&oldid=29507439»\nLa pàgina va ser modificada per darrera vegada el 16 feb 2022 a les 11:53.


LLeure - Sobirajove\nServei d’educació en el lleure de l’oficina jove\nEl Servei d’educació en el lleure de l’Oficina Jove del Pallars Sobirà està pensat per oferir informació útil i normatives per les activitats de lleure educatiu amb menors al Pallars Sobirà.\nEl servei també s’encarrega de recopilar activitats de lleure de la comarca i comarques veines i fer-ne difusió.\ncatàleg activitats de lleure\nInfo per entitats lleure\ngestió terrenys acampada\nadministracions i serveis emergència\nSi voleu fer una activitat de lleure, com ara: campaments o acampades, camps de treball, casals d’estiu i de vacances, casals esportius, colònies, estades o campus esportius, rutes, rutes esportives, informeu-vos sobre com organitzar-la i notificar-la d’acord amb la normativa vigent sobre activitats en el web de la Direcció General de Joventut.\nACTIVITATS DE LLEURE AL PALLARS SOBIRÀ\nInfo entitats lleure\nInfo Direcció General Joventut\nAnem preparats, consells i recomanacions\nformació educadors/es en el lleure\nTELÈFONS D’INTERÈS AL PALLARS SOBIRÀ\nHospitals, CAP i consultoris de salut\nAlins: 973 624 405\nGerri de la Sal: 973 662 008\nEspot: 973 624 045\nLa Guingueta d’Àneu: 973 626 067\nLlavorsí: 973 622 152\nRialp: 973 621 456\nTírvia: 973 622 074\nRibera de Cardós: 973 623 265\nEsterri d’Àneu: 973 626 016\nEspot: 973 62 41 47\nLlavorsí: 973 622 218\nRialp: 973 621 217\nSort: 973 620 065\nUrgències farmàcies: 973658885\nnormatives Pallars Sobirà\nFuncionament recollida de residus\nTerrenys d'acampada Pallars Sobirà\nNormatives locals Pallars Sobirà\nPer a comunicar l’activitat als Ajuntaments podeu consultar les seves dades de contacte al bloc telèfons-ajuntaments\nInfografies del Decret 267/2016, de les activitats de lleure en que participen menors de 18 anys\nPots consultar aqui la normativa d’activitats de lleure en altres comunitats autònomes i Andorra\nMAPA TERRENYS D'ACAMPADA AL PALLARS SOBIRÀ\nConsulta aqui el mapa online amb coordenades de terrenys d’acampada al Pallars Sobirà\nEls terrenys d’acampada, només poden ser destinats a grups organitzats que formin part d’una associació legalment reconeguda i quan l’acampada tingui una finalitat educativa, esportiva o d’utilitat social, no són instal·lacions legalitzades com ho són els campaments juvenils, i el seu marc normatiu es circumscriu (de moment) al decret 267/2016 que regula les activitats de lleure amb menors i a les normatives municipals que hi pugui haver. Consulteu la informació en el web de la Direcció General de Joventut.\nA més a més la DGJ des del 2018 exigeix també el compliment de criteris sobre requisits tècnics i normativa general d’ús.\nProtocol seguiment incidències\nNormativa Decret 267/2016 en PDF i diversos idiomes: català, castellano, english\nEl Servei d’educació en el lleure de l’Oficina Jove del Pallars Sobirà ofereix atenció individualitzada en la realització d’activitats de lleure a la comarca.\nPots contactar amb nosaltres per telèfon i per correu electrònic.


DOCUMENTAL: Memòries de la Unió Esportiva Olot – elgarrotxi.cat\nDOCUMENTAL: Memòries de la Unió Esportiva Olot\n4 de Novembre de 2021 Redacció GARROTXA, MULTIMÈDIA 0\nPer tots i totes que encara no heu pogut gaudir del documental ‘Memòries de la Unió Esportiva Olot’, aquí podeu veure’l sencer!\n‘Memòries de la Unió Esportiva Olot’ és el títol del document que repassa els 100 anys d’història d’aquest club esportiu a través del testimoni de jugadors i persones que n’han format part al llarg dels anys.\nEl documental, impulsat per l’Ajuntament d’Olot i realitzat per Zeba Produccions, recull els moments més emblemàtics que ha viscut el club fins al dia d’avui i s’inclou a la sèrie ‘Memòries de…’ que produeix l’Ajuntament d’Olot amb l’objectiu de recuperar la memòria històrica de la ciutat.\nVÍDEO: Creen una aplicació per trobar casa i generar feina als entorns rurals\nTaula rodona. PIAM Nucli Antic d’Olot. Àrees d’oportunitat. I ara què?


Curs de francès a Vic\nEls nostres cursos de francès s’imparteixen per professors nadius, titulats i amb experiència.\nCursos de 2 hores setmanals: matins, migdies, tardes o vespres.\nCursos de 2 hores setmanals els dissabtes al matí per a aquells que durant la setmana no puguin assistir als cursos que oferim entre setmana.\nEls cursos de francès inclouen:\nClasses de conversa en anglès els divendres per mantenir l’idioma (consulteu les condicions)\nNivells cursos Aula·Emi\nNivells exàmens CIEP\nPer garantir que el nivell de francès dels alumnes de cada grup sigui el mateix, és necessari realitzar una prova de nivell, que consta d’un test escrit i un d’oral, i que dura uns 20 minuts. Aquesta prova és gratuïta i sense cap compromís. Per fer la prova cal demanar hora per telèfon al 93 885 19 84, per correu a info@aulaemi.com o omplir el formulari “Contacte”.\nEls alumnes que facin francès també poden assistir a classes de conversa gratuïtes en anglès els divendres de 20:15 a 21:15 h. Aquestes classes estan dissenyades per a aquelles persones que tinguin un nivell mig o avançat d’anglès i el vulguin mantenir mentre estudien francès.\nCursos preparatoris per a exàmens oficials\nAula·Emi també ofereix la possibilitat, per a tots aquells alumnes que estiguin interessats en obtenir un títol oficial i vàlid a nivell mundial, d’assistir a cursos preparatoris per als exàmens DELF/DALF.\nDELF- Diplôme d’études en langue française:\nDALF – Diplôme approfondi de langue française:\nEl professor assessorarà, guiarà i proporcionarà el material necessari a cada alumne per saber quan està preparat per obtenir un bon resultat.\nAula·Emi us informarà de les convocatòries de cada examen, i tramitarà de forma gratuïta tot el procés d’inscripció i de lliurament del títol corresponent a cada alumne.\nMés informació sobre: (enllaç web Alliance Française)\nModels d’exàmens DELF-DALF\nConvocatòries i preus DELF-DALF\nGuia per al candidat (en espanyol)\nContacta amb nosaltres per a més informació o per inscriure’t a qualsevol d’aquests exàmens.\nAula·Emi ofereix la possibilitat que l’alumne es matriculi en qualsevol mes de l’any i s’incorpori al curs que més s’ajusti a les seves necessitats, sempre que tingui el nivell necessari.Els alumnes nous hauran de fer una prova de nivell abans de matricular-se a qualsevol curs. La prova de nivell té una durada d’uns 20 minuts, i consta d’una prova escrita (tipus test) i una prova oral. És gratuïta i sense compromís. La prova de nivell es fa presencialment al nostre centre. Pots demanar hora per telèfon (93 885 19 84 ) o per e-mail (info@aulaemi.com).


I ara ens posem les mans al cap? - Maria Vilanova Vila-Abadal\nHome » Amb els ulls esbatanats » I ara ens posem les mans al cap?\nA mi diguin-me ignoranta, però per què posem el crit al cel un cop els de Vox ha guanyat un grapat d’escons a Andalusia i sembla que n’obtindran uns quants més per tot el territori?\nAra tots els “demòcrates” diuen que no és un partit constitucional i que se’ls ha de fer el buit. Ara, fer-los el buit? Ara, que ja han empastifat, amb tota impunitat, amb les seves proclames cada racó per on s’han mogut lliurament?\nEn un país on la Falange Española encara es presenta a les eleccions, que les banderes del pollastre campen sense que ningú ho impedeixi, on la salutació feixista i les creus gamades no tenen cap resposta airada per part dels partits “demòcrates”, de què ens queixem? A què juguem?\nI ara em diran que no soc políticament correcta per què Déu nos en guard de prohibir res, oi? Però jo em pregunto: no es pot il·legalitzar un partit polític, encara que vagi en contra dels drets humans? Encara que es carregui el que hem aconseguit, de llibertats i drets, amb molt d’esforç? No…? Pues ja ens poden ben calçar!\nSense adonar-nos-en, ens trobarem, altre cop, cantant el “cara el sol” abans d’entrar a classe, deixant-nos violar i apallissar, les dones, per què ja sabem que als mascles els cal desfogar-se i s’expulsaran els immigrants com es va fer segles enrere amb moros i jueus… Ah, i alguna foguera amb llibres, no fos cas que llegíssim massa! I Perpinyà tornarà a fer l’agost passant els “tangos a París” de torn…\nQue el meu Eusebio sempre deia: “Quan els lladres han saltat per la finestra, hi posen reixa”, i si no ens espavilem tindrem el No-Do abans de la pel·lícula a totes les sales de cinema… I a mi no em consola que a tot Europa passi el mateix… que els No-Dos poden parlar idiomes!\n11/12/2018 a les 3:05 pm


Apartment Rua Corpo de Deus in Coimbra Coimbra Portugal - Ofertes d'hotels amb els MILLORS DESCOMPTES EN LÍNIA\nRua Corpo de Deus nº83 R/C, São Bartolomeu, Coimbra, Portugal, 3000-122 - Veure al mapa\n"Not the "trendiest" place to stay but so full of original, a..."\nMés informació sobre Apartment Rua Corpo de Deus in Coimbra\nConvenientment situat a Coimbra, Apartment Rua Corpo de Deus in Coimbra és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Rua Corpo de Deus in Coimbra, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Apartment Rua Corpo de Deus in Coimbra és una elecció inteligents per a viatgers a Coimbra, i ofereix una estada relaxant i sense molèsties.\nTots els tipus de viatgers (61) Parelles (9) Famílies amb infants petits (20) Famílies amb infants grans (18) Grups (14)


La presentació de la UE Valls, diumenge al Vilar - El Travesser\nLa presentació de la UE Valls, diumenge al Vilar\nJugaran davant de l’Ampolla, equip de Segona Catalana, darrer test dels de Pallarès\nDijous, 29 d'agost de 2019 a les 18:35h\nLa Unió Esportiva Valls es presentarà a l’afició aquest diumenge, dia 1 de setembre. L’estadi del Vilar acollirà la presentació de l’equip, que s’enfrontarà al CF Ampolla, equip de Segona Catalana grup 6, i els servirà com a darrer test preparatori de la pretemporada.\nEls de Joan Antoni Pallarès seran presentats a partir d’un quart de sis de la tarda, quan els jugadors aniran desfilant un per un, així com membres del cos tècnic i tot seguit, després de la foto de grup, arrencarà el partit amistós.\nEs posa punt final a la pretemporada de set partits\nD’aquesta manera, el partit davant l’Ampolla servirà per posar punt final a la pretemporada dels vallencs. Es va començar amb una derrota davant la Pobla de Mafumet per 0-1, en una pretemporada amb un total de set partits. D’aquests, tres han acabat en derrota (Pobla, Vilafranca i Juvenil Nacional Vila-seca), tres victòries (Pobla B, Cambrils Unió i Roda de Barà) i un empat (Juvenil Divisió Honor Nàstic), amb conclusions positives encara que, com és obvi, en certs partits s’han vist qüestions a millorar.\nAquest diumenge serà el darrer partit abans d’arrencar la temporada en el que serà el retorn a Primera Catalana.


Nova versió d'Instagram, amb funció per a aclarir imatges - VilaWeb\nDissabte 11.02.2012 18:54\nNova versió d'Instagram, amb funció per a aclarir imatges\nEls creadors han publicat una actualització d'aquesta aplicació d'iPhone\nSi sou usuaris d'iPhone, també deveu ser-ho de la popular aplicació Instagram. Doncs bé, els creadors acaben d'actualitzar-la (versió 2.1), amb algunes novetats força interessants. La més visible és la nova interfície, que presenta les icones de la barra d'opcions, ara sense etiquetes, de manera que l'aspecte és més nítid.\nLa versió 2.1 d'Instragram també presenta dues noves funcions. La més destacada és Lux, per a aclarir les parts enfosquides d'una imatge. Funciona com una llum que dóna brillantor a la imatge i en alguns casos, per tant, fa veure detalls que en un primer moment, per la foscor, no es veien.\nL'altra novetat és el nou filtre, anomenat 'Sierra', i que s'afegeix a la llarga llista de filtres de l'aplicació. També s'han modificat i millorat les notificacions.\nInstagram és una de les aplicacions més populars d'iPhone i ja ha atret milions d'usuaris, que han creat comunitats virtuals.\nInstagram Upgrade Introduces a Powerful New Feature (Mashable).\nA Tour of the Latest Instagram Update v2.1 (GeekSugar).


Un membre del Comitè Federal del PSOE es dóna de baixa del partit\nJesús Garrido assenyala que "no hi ha major dret en democràcia per a la llibertat i igualtat que el vot secret per a tots i cadascun dels seus ciutadans"\nper Europa Press 02 d’octubre de 2016 15:25\nEl socialista Jesús Garrido, que ocupava el càrrec de secretari de Formació de l'agrupació Julián Besteiro del districte Turó Amate de Sevilla, s'ha donat de baixa del PSOE i ha presentat la seva dimissió com a membre del Comitè Federal del PSOE, del qual formava part, a l'entendre que el partit "va renunciar a la democràcia" aquest dissabte a l'"impedir el vot secret" en la consulta que el màxim òrgan entre congressos ha fet per convocar un possible congrés extraordinari, opció que ha estat rebutjada i després del que el secretari general del PSOE, Pedro Sánchez, ha anunciat la seva dimissió.\nEn declaracions a Europa Press, Garrido ha indicat que ha enviat a la matinada d'aquest diumenge un escrit al president de la gestora recent constituïda en el PSOE, Javier Fernández, en què comunica l'esmentada dimissió, tant com a membre del Comitè Federal com el seu lloc en l'agrupació Julián Besteiro.\nA més, en l'esmentat escrit, consultat per Europa Press, sol·licita que se li doni de baixa com militant i simpatitzant de l'organització, argumentant que "no hi ha major dret en democràcia per a la llibertat i igualtat que el vot secret per a tots i cadascun dels seus ciutadans en qualsevol procés de votació".\nAfegeix que "durant la celebració del Comitè Federal" d'aquest dissabte "s'ha negat (...) l'esmentat dret, pel que entenc que la llibertat i igualtat que han de ser els pilars fonamentals de l'organització, no només no s'han portat a terme, sinó que s'ha impedit, pel que entenc que el PSOE renúncia a la defensa i protecció de l'esmentat dret".\nEn aquesta línia, Garrido ha asseverat que "l'única sortida digna que li queda al PSOE és la dimissió de tots aquells líders que van negar el vot secret renunciant a la democràcia i convocant immediatament a la militància a un congrés", fent al·lusió expressa a la presidenta de la Junta i secretària general del PSOE-A, Susana Díaz, i a la secretària general del PSOE de Sevilla i presidenta del Comitè Federal, Verónica Pérez.\nGarrido, segons ha indicat, va rellevar a José Antonio Pérez Tapias com a portaveu de la corrent Esquerra Socialista, si bé fa uns mesos va renunciar també a l'esmentat càrrec, i va entrar a formar part del Comitè Federal en octubre de 2015 després de quedar una vacant en el mateix, segons ha apuntat.


Casa Caritat recapta 4.000 € en benefici de la Escoleta Infantil | Valencia Extra\nCasa Caritat recapta 4.000 € en benefici de la Escoleta Infantil\nEl divendres passat, la Casa de la Caritat de Torrent va celebrar un sopar en el Club Santa Apolonia en benefici de l’Escoleta Infantil; centre que acull a xiquets i xiquetes entre 0 i 3 anys en risc d’exclusió social. Amb la col·laboració dels i les assistents es va aconseguir recaptar un total de 4.000 euros.\nL’acte, presentat per la periodista Clara Castelló, va estar amenitzat pel grup d’entenimentada Triorrent. Van estar presents en l’esdeveniment els representants de les festes de Torrent, entitats locals, el comité de Casa Caridad de Torrent i València, i els membres de la corporació municipal.


El Cau de les Nereides: Però tu no havies marxat...?\nPublicat per Laia en 11:00\nAlasanid 1 de març de 2008 a les 11:14\nAra sí que m'has sorpès amb aquest escrit. Sabia es podia fer això que has fet però mai ho he buscat i encara menys trobat.\nAra només faltaria que també tinguessis un lector automàtic i ja seria el súmmum\nLlum 1 de març de 2008 a les 12:04\nOh!!! Això m'has d'explicar com es fa quan tornis!!! Fa temps ho havia buscat, però no me'n vaig sortir. De fet, ho vaig mirar fa 3 anys, que en aquesta època era en un país sudamericà :-) Però al final vaig trobar connexió a internet i ho vaig fer manualment. Noia!!! Quan arribis tindràs feina, m'hauràs d'explicar com ho vas fer! Jo el màxim que he fet, estant fora, és programar postals d'aquestes que pots enviar un dia qualsevol i que arribin regularment els dies que no hi sóc.\nEspero que tornis tan contenta com has anat, i que tot el que t'imagines ara es multipliqui per molt!!!\nTirai 1 de març de 2008 a les 14:28\nOstres! També, vull aprendre a fer això! A Blocat es podia fer. Que t'ho passis molt bé per Londres!\nXeXu 1 de març de 2008 a les 17:30\nMalalta. Només em ve una paraula: malalta. Això teu comença a ser greu. Però com que jo també estic fatal, també voldria saber com carai ho has fet. Si que ets espavilada. Això o vaig mirar fa temps i no me'n vaig sortir. Sabia que amb wordpress es podia fer, però creia que amb blogger no. Ara penso, quantes vegades ens la deuen colar...?\nCarquinyol 2 de març de 2008 a les 12:55\nAixò de la programació d'apunts és el que més trobo a faltar a blogger, així que espero que tornis per a que m'expliquis com t'ho fas ;)\nPer cert, a mi també m'agrada sentar-me a la finestreta i perdrem mentalment mentre miro el paisatge, però en el meu cas al tren.\nAnònim 2 de març de 2008 a les 22:29\nHe estat desconnectada des de fa dies, pleníssima de feina i altres coses...\nQue t'ho passis molt i molt bé!! No malmetis ni un minut d'aquesta oportunitat única. Pots vitjar moltes més vegades a la teva vida, però el viatge de final de curs és el viatge de final de curs.\nNice trip, bonica!\nEli 4 de març de 2008 a les 0:45\nFa uns dies, vaig pujar a un avió... i be.... al meu blog una foto...dels núvols... des de l'avió....\nQuines ganes d'enfonsar els meus dits en les masses de cotó fluix flotant...\nCirereta al meu blog, la veuras...te la dedico!\nLaia 7 de març de 2008 a les 17:17\nDoncs bé, moltes gràcies a tots i... ja torno a ser aquí per donar la tabarra ^^\nCarlos 31 de març de 2008 a les 23:06\nM'ha fet molta gràcia fa una estona que, buscan informació per al meu treball de recerca sobre els dofins, he arribat aquí. He estat llegint "categories/dofins" i, en seriu, he flipat.\nNo m'enrecordo des de quan m'encanten els dofins (per mi com si fos des de tota la vida) i quan em va proposar el zoo de barcelona de fer el treball sobre els dofins i que me'l portessin des d'allà, no ho vaig dubtar (bueno, en realitat si que vaig dubtar, però no molt xD).\nEl treball me'l portaran des del departament de biologia, i el vull encarar cap a temes com la seva inteligencia, pensament, ensinistrament (ja que el fem al zoo), aprenentatge (ja sigui natural o après dels humans) i temes per l'estil, i veig que tu també has parlat d'alguna cosa semblant.\nJa havia llegit algunes webs sobre aquests fascinants animals, però és que el teu blog m'ha agradat molt, i res, que t'ho volia dir.\nNo deixaré de visitar-lo per si posteges coses que em puguin interessar, que fins ara són el 100% del que he llegit;)\nTindries algun inconvenient (ja que et veig tan "professional" en el tema) en respondre'm alguna pregunteta si se'm presenten durant el TR?\nGràcies per adelantat i per dedicar el teu temps en la realització d'aquest blog.


Cicle de Xerrades: coneguem la nostra història | Biblioteca Municipal L'Ateneu d'Esparreguera\nHome Col·lecció Local Cicle de Xerrades: coneguem la nostra història\nDurant aquest curs a la Sala d’Actes de la Biblioteca Municipal L’Ateneu d’Esparreguera oferiran un dimarts al mes un cicle de xerrades, a les 6 de la tarda.\nEl setè dia Déu creà l’escenari teatral, a càrrec de Joan Castells\nLa història sobre el molí fariner de Can Broquetas, a càrrec de Jordi Gobern\nCom va arribar la impremta a Esparreguera?, a càrrec d’Enric Gili\nL’altre naufragi. Quan ens parlen els objectes i donen veu als callats, a càrrec de Lluís Galocha\nFont Monumental, a càrrec Enric Gili.\nSense tu si sóc algú: la violència de gènere entre adolescents, a càrrec Ariadna Xairó\nEsparreguera dintre del patrimoni industrial del Baix Llobregat, a càrrec Gràcia Dorel.\nEsparreguera durant els anys de la Mancomunitat de Catalunya, a càrrec Josep Ràfols.\nEls represalitats de la Guerra Civil, a càrrec Joana Llordella i Josep M. Cobos.\nXerrada Amadeu Vives (1871-1932): l’home, el músic, el polític, el pensador, l’emprenedor…, a càrrec de l’Assumpta Muset.\nEsparreguera abans de la Colònia Sedó: paraires, pagesos i teixidors, a càrrec de Josep Maria Cobos.\nCarlins, liberals, republicans a l’Esparreguera del XIX, a càrrec de Josep Ràfols.\nLa Colònia Sedó, un poble obrer excepcional? Estudi comparatiu amb alguns pobles obrers de la llista del patrimoni mundial, a càrrec de Gràcia Dorel.\nEl balneari de La Puda de Montserrat, a càrrec de Gemma Estrada.\njuny 10, 2020 at 8:37 pm\nHola la meva pregunta: aquestes xerrades son gratuïtes ? Quina llàstima veure-ho ara això , M’hagués agradat poder assistir-hi.\njuny 11, 2020 at 7:40 am\nSí són gratuïtes.


Vilamalla. – Castells i Fortificacions de Catalunya\n-Edificis fortificats a Vilamalla: L'Abadia: casal fortificat, Església fortificada de Sant Vicenç de Vilamalla. -Fotografia: església de Sant Vicenç i l'Abadia.\nEsglésia fortificada de Sant Vicenç. Torre de l’Abadia.\n-Església fortificada de Sant Vicenç: l’església tenia ...


Sabadell | Dexeus Dona\nDexeus Dona Sabadell\nA Dexeus Dona volem estar encara més a prop de les nostres pacients. Per això tenim el centre Dexeus Dona a la Clínica del Vallès, a Sabadell.\nDexeus Dona a Sabadell neix amb la mateixa vocació que el nostre centre de Barcelona, cuidar de la salut de la dona de manera integral. Per això, ara trobaràs a Sabadell:\nEls mateixos serveis en ginecologia, embaràs i reproducció assistida dels quals actualment ja gaudeixen les pacients de Dexeus Dona a Barcelona.\nUn equip de metges de referència que actualment treballen al nostre centre de Barcelona.\nTractament mèdic d’alta qualitat a través del treball en equip i les més avançades tecnologies.\nLa mateixa atenció ara més a prop.\nConsulta la nostra oferta de llançament.\nEstem convençuts que moltes de les nostres pacients, tant actuals com futures, agrairan comptar al Vallès amb un centre de referència en la cura integral de la salut de la dona.\nL'objectiu del centre és oferir a les pacients un únic lloc amb tots els serveis que necessiten, ara també a Sabadell. Així, totes les consultes, proves i procediments es fan en el mateix establiment, un nou edifici equipat amb l'última tecnologia.\nUn centre completament renovat que vam inaugurar l’abril del 2018 per poder atendre les nostres pacients del Vallès i prestar una atenció més personalitzada, ràpida i còmoda, gràcies a un circuit integrat en què diagnòstics, tractaments, consultes i intervencions estan centralitzats.\nEl nostre nou centre disposa de prop de 500 m2 per consultes, proves complementàries, laboratoris, gestió i administració, serveis paraassistencials, serveis generals i, a més de la zona de consultoris, comptarà amb equips de diagnòstic ginecològic per la imatge, quiròfans per a cirurgia major i ambulatòria, dos quiròfans per assistir parts i dues sales de dilatació.\nAutobús: Línies L1, L2, L3, L5, L8, L10 i L80.\nTren: Rodalies Renfe - Línia R4. Estació Sabadell Sud.\nRevisió ginecològica + citologia +\necografia ginecològica: 164 €\nVisita ginecològica, embaràs o\nreproducció: 59 €\nEts d'alguna mútua?


DHB: Tots els equips catalans sumen punts\nEl CD Terrassa continua líder de la DHB; aquesta jornada la victòria dels vermells ha estat sobre el CH Sardinero per 5-2, compta amb 10 punts. Els mateixos punts té l’Egara 1935, segon. Els ratllats van guanyar al Valencia per un contundent 1-8. Hat-trick va marcar Sergi Aurell, 2 gols Thomas Keenan i un Pere Divorra, Josep Duran i Miquel Espí.\nEl Pedralbes, tercer amb 8 punts, va guanyar per 2-4 a R. Sociedad 1927; el segueix el Vallés amb els mateixos punts i que aquesta jornada només ha pogut sumar 1 a l’empatar a 2 (gols d’Elias i Donoso) amb el Jolaseta.\nEl FC Barcelona ha aconseguit aquest cap de setmana la seva primera victòria, encara que aquesta no l’ha fet pujat a la classificació i segueix vuitè. El FC Barcelona va guanyar al Pau Negre al CH Benalmádena per 3-2. Els gols del conjunt local els van marcar Joan Lloret, Joan Elias i Xavi Solà.\nEls partits de la propera jornada, que es disputaran el cap de setmana del 7 i 8 de novembre, són:\nValencia CH - CD TERRASSA (16.00h)\nRC Jolaseta - Real Sociedad 1927 (16.00h)\nPEDRALBES - FC BARCELONA (17.00h)\nEGARA 1935 - CHP Benalmádena (10.45h)\nCH Sardinero - VALLES DEPORTIVO (12.30h)


Sobre nosaltres - Jove Espectacle\nSobre nosaltres Orlando Barrio, llicenciat en Geofísica i actor, va crear el 1992 “Melquíades, ciencia para niños” a Buenos Aires, Argentina, amb la idea de despertar en els escolars l’interès pels fenòmens físics, l’astronomia i la història de la ciència.\nLa seva proposta té una característica molt particular: utilitza el joc i les tècniques teatrals per transmetre, en les seves sessions, la curiositat pel coneixement científic.\nEls instruments amb el quals realitza tots els seus experiments, els construeix i transforma ell mateix amb objectes quotidians molt fàcils de trobar a casa o a l’escola, i amb un sorprenent desplegament de materials de formes atractives i acolorides.\nA l’Argentina, després de més de 25 anys d’activitat, és molt conegut i respectat per la seva tasca pedagògica i de foment de les ciències, com podreu veure en el seu ‘Dossier de premsa’. No només ha participat en fires científiques, sinó en multitud de fines de Llibres, esdeveniments a diversos indrets de l’Amèrica Llatina, i tallers per a formar a ensenyants.\nDes del 2004, ha participat en multitud de Fires de Ciències a les Illes Balears, ha donat cursos per a mestres a Blanquerna i a l’IME de Barcelona, i ha realitzat per Catalunya i Balears un bon nombre de tallers per a escolars, des d’Educació Infantil fins a Secundària.\nAra, us oferim la possibilitat de que porteu els tallers de MELQUÍADES, CIENCIA PARA NIÑOS al vostre centre escolar, pels vostres alumnes.


Etiqueta: "reportatges" (4)\nEl making of de Torcomunicació audiovisua...Català28 nov. 201362871Es despulla la història real de Tor basant-se des de l'escriptura del llibre ('Tor: tretze cases i tres morts, de Carles Porta') una disputa familiar que va acabar en assassinat; i de la gravació d'un reportatge al '30 minuts' ('Tor: la muntanya maleïda'). Els protagonistes més propers d'aquests documents ens la apropen i donen a conéixer de primera mà.Vídeo realitzat per: Pol ...\nEls Fruits de la Indignacióciències socials i pol...Català12 febr. 201333116Hort indignat 2 de poblenou, una república elemental. Documental realitzat per Pepe Seguí al 'Curs de cinema documental 2011-2012' que organitza l'entitat SomJoves i el Centre d'Investigacions Film-Història de la Universitat de Barcelona (UB) i que imparteix en Jordi González Castelló.\nEstudi41/Document 01comunicació audiovisua...Català4 febr. 2013102876Documental realitzat per Cristian Reyes al 'Curs de cinema documental 2011-2012' que organitza l'entitat SomJoves i el Centre d'Investigacions Film-Història de la Universitat de Barcelona (UB) i que imparteix en Jordi González Castelló.\nEls Vespres de la UB 2008espectaclesCatalà30 jul. 200872797Reportatge sobre Els Vespres d'Els Juliols, de la Universitat de Barcelona (UB). L'edició de 2008 inclou diferents estils musicals representats per Tarannà, Sanjosex, Youkalis, A Contra Blues, Manel i Las Migas. També es recullen declaracions dels diferents músics que valoren positivament el concepte de petit format, cosa que permet la proximitat amb el ...


Família - Centre Andorrà de Psicologia\nLa teràpia familiar es un tipus de teràpia que ajuda als membres de la familia a millorar la comunicació i resoldre conflictes.\nEn general, qualsevol situació o problema que afecti les relacions entre els membres de la família, el seu funcionament i el seu rol de suport, pot beneficiar-se de la teràpia familiar o sistèmica. De la mateixa manera qualsevol problema individual que afecti les seves relacions familiars i els seus contextos es beneficiaria d’un enfocament sistèmic.\nLa teràpia familiar és útil en temps de crisi i també pel que fa a problemes de llarga durada. També és efectiva per prevenir problemes com alteracions del comportament o en les crisis de salut mental.\nEls principals objectius de la teràpia familiar són, la millora del funcionament de la família a diferents nivells; l’augment de la comprensió mútua i el suport emocional entre els membres de la mateixa i el desenvolupament d’estratègies d’afrontament i habilitats de resolució de problemes davant diferents dilemes i situacions de la vida.\nProblemes matrimonials, inclosa la separació i el divorci.\nAcolliment familiar, adopció i altres qüestions relacionades amb el cicle vital familiar i les etapes de transició.\nPromoció d’habilitats parentals i millora del funcionament familiar.\nExperiències traumàtiques, la pèrdua i el dol.\nAlteració de la vida familiar a causa de conflictes socials, polítics i religiosos.\nAbús d’alcohol i d’altres substàncies.


Cinema independent - Viquipèdia, l'enciclopèdia lliure\ncinema produït fora dels grans estudis cinematogràfics\n1.2 El cinema de sèrie B\n1.3 La Nouvelle Vague Francesa\n1.4 El Free cinema anglès\n1.5 El cinema independent nord-americà\n1.6 El cinema independent de finals del s.XX o cinema postindependent.\n1.6.1 Els apocalíptics\n1.6.2 Els multigenèrics\n1.6.3 Els naturalistes\n2.1 Cinema d'autor\n3 Cineastes independents\n4 Productores independents\nSi bé es pot considerar que el cinema independent va existir des del mateix moment del naixement del propi cinema a través de produccions de caràcter individual o experimental, només podem considerar-lo de forma conceptual com aquell cinema que neix a partir dels moviments que comencen a sorgir després del final de la Segona Guerra Mundial i més concretament a partir de 1959, amb l'aparició de la Nouvelle vague francesa, el Free cinema anglès i el cinema independent nord-americà.\nArticle principal: Motion Picture Patents Company\nLa producció de cinema, a començaments dels anys 1920, estava dominada per la MPPC o Motion Pictures Patents Company, organització encapçalada per Thomas Alva Edison. Els productors havien de pagar, llavors, un impost de mig centau per cada centímetre de pel·lícula impressionada. Els distribuïdors necessitaven comptar amb una llicència que costava 5.000 dòlars a l'any. Hi havia també altres imposicions, i no complir-les els significava ser perseguits intensament pel nombrós grup d'investigadors privats, advocats i funcionaris d'Edison. Aquells que no estaven d'acord van decidir no acatar les dures condicions imposades per la MPPC i es van agrupar creant les seves pròpies organitzacions. Van veure la llum així la Independent Motion Picture Distributing and Sales i la Greater New York Film Company. Es van autodenominar independents, tot i que Edison els anomenava il·legals (outlaws).\nEn aquest grup es trobaven:\nAdolph Zukor, que fundaria la Paramount Pictures\nWilhelm Fuchs, més conegut com a William Fox, que crearia la Fox Film Corporation\nEls germans Warner, fundadors de la Warner Bros\nMarcus Loew, que s'uniria amb Samuel Goldfish (Samuel Goldwyn) per donar naixement a la Metro-Goldwyn-Mayer.\nEl cinema de sèrie BModifica\nÉs molt probable que els cineastes s'animessin a realitzar les seves produccions quan van sorgir les pel·lícules de sèrie B. La gran depressió de 1929 va fer que disminuís considerablement la concurrència a les sales, per la qual cosa els estudis van començar a presentar un doble programa. Les pel·lícules de sèrie B eren realitzades amb molt baixos pressuposts, amb un rodatge molt breu (algunes només sol uns dies), amb actors pràcticament desconeguts (o estrelles en decadència) i amb una durada que oscil·lava entre els 80 i els 90 minuts. Estaven destinades a completar el programa.\nPer als estudis, la producció d'aquestes pel·lícules significava una inversió menor, i alhora permetia que molts realitzadors i productors desafiessin i innovessin en molts aspectes que eren impossibles de desenvolupar en una producció classe A.\nLa Nouvelle Vague FrancesaModifica\nArticle principal: Nouvelle Vague\nLa Nouvelle Vague (La Nova Onada) és la denominació que la crítica va utilitzar per designar un nou grup de cineastes francesos sorgit a finals de la dècada de 1950. Els nous realitzadors van reaccionar contra les estructures que el cinema francès imposava fins a aquest moment i, conseqüentment van postular com a màxima aspiració, no només la llibertat d'expressió, sinó també llibertat tècnica en el camp de la producció fílmica.\nEl Free cinema anglèsModifica\nArticle principal: Free Cinema\nEl Free Cinema anglès va ser un moviment cinematogràfic britànic que va néixer l'any 1956 i que es caracteritzava per implementar una estètica realista en el cinema de ficció i documental. Sovint, se l'ha anomenat com la "Nouvelle vague anglesa".\nEl cinema independent nord-americàModifica\nEl cinema independent nord-americà es crea l'any 1959, a partir de l'estrena de la pel·lícula Shadows, de John Cassavetes. En principi es formen dos grups de cineastes que competeixen en els grans estudis de Hollywood i es plantegen la realització de produccions de baix pressupost, rodades en escenaris reals, a la manera de la Nouvelle Vague francesa. El primer d'ells és l'anomenada "Escola de Nova York" o "New American Cinema Group", a la qual pertanyen John Cassavetes, l'artista pop Andy Warhol o Maya Deren. Després apareix un segon grup, l'anomenada "generació de la televisió", a la qual pertanyen directors com Stanley Kramer, Robert Altman o Robert Mulligan, que treballaven per a la CBS, i que estan més lligats a aquest estil de producció cinematogràfica.\nA principis dels anys 70 apareix un nou grup, l'anomenada "primera generació dels 70", també coneguda com la "Nova onada americana" o el "New Hollywood Group", promogut per Bob Rafelson.\nEasy Rider (1969), de Dennis Hopper, va ser la primera producció d'aquest grup que va aconseguir ser distribuïda per una de les grans companyies de Hollywood, Columbia Pictures, convertint-se en un èxit de taquilla que va superar amb diferència el pressupost invertit. A aquest grup es poden assimilar també els directors Robert Altman, Martin Scorsese, Michael Cimino, Ridley Scott, Brian de Palma o Robert Zemeckis.\nPoc després apareixerà un nou grup de directors, coneguts com la "segona generació dels 70", a la qual pertanyen Francis Ford Coppola, Clint Eastwood, Steven Spielberg o George Lucas.\nEl cinema independent de finals del s.XX o cinema postindependent.Modifica\nA partir de l'any 1980 el cinema independent nord-americà entra en una fase on adquireix gran importància al Festival de Cinema de Sundance, a partir de 1978, i tota una nova generació de directors com Spike Lee, amb Do the Right Thing (1989), o Steven Soderbergh amb Sexe, mentides i cintes de vídeo (1989), que aspiren a fer un gir a la temàtica i al desenvolupament estètic de les seves obres, fugint de la comercialitat i els convencionalismes socials.\nAltres directors importants d'aquest període són David Lynch, amb L'home elefant (1980), Vellut blau (1986), la sèrie per a televisió Twin Peaks (1990), Lost Highway (1997) o Mulholland Drive (2001); Stephen Frears amb La meva preciosa bugaderia (1985); Jim Jarmusch amb Stranger Than Paradise (1984) o els germans Coen, amb Arizona Baby (1987) o Mort entre les flors (1990). Molts d'aquests directors van tenir carreres de gran èxit i van arribar a formar part de l'actual indústria de cinema, fins al punt que el terme cinema independent ha estat explotat com un "gènere" o un nou estil cinematogràfic per part de les distribuïdores per poder comercialitzar els seus productes. Amb aquest objectiu es van crear també els Independent Spirit Awards.\nDins d'aquest corrent es poden destacar també algunes cinematografies europees, fonamentalment de països de nord i de l'est, on no hi ha una indústria cinematogràfica pròpiament dita. Un d'aquests moviments és l'anomenat Dogma 95, amb Lars von Trier com a màxim representant.\nCap als anys 1990 apareix una nova generació lligada als canvis històrics que va suposar la caiguda del mur de Berlín, el 1989. Aquesta generació està relacionada també amb un llibre titulat "La fi de la història i l'últim home", escrit per Francis Fukuyama en 1992, que assenyala que ja tot està inventat, res de nou pot succeir i que tot el que vindrà a partir d'ara és una repetició d'esquemes o teories anteriors. Aquest aspecte aplicat al cinema suposa la fi de l'experimentalisme i la recerca de noves formes d'expressió. Això condueix a un revisionisme de les antigues cinematografies i a la utilització d'esquemes ja coneguts, conduïts a les màximes conseqüències. A aquests cineastes se'ls coneix com "Els apocalíptics".\nDins d'aquesta agrupació podem citar Quentin Tarantino amb Reservoir Dogs (1992), o Pulp Fiction (1994); a Kevin Smith amb Clerks (1994); a Harmony Korine, amb Gummo (1997), a Atom Egoyan amb Exòtica (1994), The Sweet Hereafter (1997), Ararat (2002) o Where the Truth Lies (2005); o a Danny Boyle amb Trainspotting (1996).\nEn aquesta època apareixen també les pel·lícules multigenériques, quecombinen diversos gèneres clàssics en una mateixa obra. A aquesta tendència pertanyen directors com David Fincher amb pel·lícules com Seven (1995), Fight Club (1999) o The Social Network (2010), o com Abel Ferrara amb Bad Lieutenant (1992).\nUna altra tendència dins d'aquest cinema fi de segle és la naturalista, a la qual pertanyen directors com Alexander Payne amb Election (1999), About Schmidt (2002) o Nebraska (2013), com Richard Linklater amb Boyhood (2014) o com Sofia Coppola amb Les verges suïcides (1999), Lost in Translation (2003) o Marie Antoinette (2006).\nLes pel·lícules que s'engloben dins el concepte de cinema independent es caracteritzen per tenir un pressupost baix, es realitzen en condicions de major precarietat, tracten temes quotidians i més propers al públic, d'aquesta manera tenen menys possibilitats d'obtenir grans ingressos i la gran majoria estan realitzades per directors aliens al món de les grans productores. Així i tot, es presenten casos de directors reconeguts que opten per realitzar els seus films per mitjà d'aquest sistema.\nAquestes característiques han variat al pas del temps i avui en dia el cinema independent es troba integrat a tots els nivells al mecanisme de la producció cinematogràfica, els seus directors són reconeguts en l'àmbit internacional i els pressupostos que presenta poden arribar a ser tan importants com la de qualsevol altra producció cinematogràfica dels grans estudis.\nArticle principal: Cinema d'autor\nEl concepte de cinema independent està lligat al de cinema d'autor, tot i que no és el mateix. En el cinema d'autor, el director té un paper preponderant, que margina els actors, que moltes vegades són simples titelles dels guions. Sovint el director realitza també altres funcions, com la direcció del so, la direcció de fotografia o la creació del guió entre d'altres.\nLa relació entre els directors i la indústria cinematogràfica és molt variable. Tanmateix, existeixen nombrosos directors de renom que han aconseguit realitzar pel·lícules d'autor dins de la indústria del cinema sota la direcció dels grans estudis cinematogràfics., entre ells Tim Burton, Martin Scorsese, Woody Allen, Joel i Ethan Coen, Terry Gilliam o Kevin Smith.\nEl finançament és un dels conceptes que marquen més la diferència entre el cinema independent i les formes més tradicionals de realitzar el cinema. Poder filmar sense caure dins dels rígids esquemes del sistema d'estudis és la llibertat que desitjaria tot director. La majoria dels directors independents busquen les seves pròpies fonts de finançament, de les formes més variades. Per produir la pel·lícula Shadows, John Cassavetes es va valer de les aportacions de dos mil oients del programa de ràdio Night People Story, on cadascú va contribuir amb un dòlar.\nLa temàtica del cinema independent també és diferent de la del cinema comercial. Des dels inicis que s'ha caracteritzat per abordar una sèrie de temes que no estan en l'objectiu del cinema mainstream o de caràcter més tradicional. Es tracten temes com l'homosexualitat, les drogues, la prostitució, la manipulació política, la decadència de la família o la solitud entre d'altres. Tanmateix, la gran indústria ha procurat fagocitar els millors cineastes independents, per la qual cosa aquests temes abans vedats han començat a incloure's a les produccions més importants dels estudis.\nNo és estrany que en el cinema independent hi hagi menys seqüències de diàlegs, ja que la intenció és expressar de forma personal la creativitat i plasmar els sentiments i inquietuds del cineasta amb recursos variats. Com sosté Karen Schwartzmann, de l'Independent Feature Project, el cinema independent "roman com idea d'un cinema més crític o experimental, o que representa sectors socials absents de la producció estàndard".\nL'estètica del cinema independent és molt variable, de totes maneres en general respon a conceptes d'avantguarda i experimentació de diferents formats i idees: blanc i negre, fotografia bruta, colors saturats, enquadraments o muntatges no convencionals.\nNo és possible establir un criteri fix per determinar què pot catalogar-se com a cinema independent i què no, però és essencial que el cineasta independent tingui una visió artística pròpia i sigui lliure en la totalitat el procés creatiu. Com afirma Johnatan Rosenbaum, "un cineasta independent és algú que té el control final sobre la seva feina".\nFestival Internacional de Cinema d'Eivissa.\nA Wikimedia Commons hi ha contingut multimèdia relatiu a: Cinema independent\nObtingut de «https://ca.wikipedia.org/w/index.php?title=Cinema_independent&oldid=29381316»\nDarrera modificació: 31 gen 2022 a les 11:17\nLa pàgina va ser modificada per darrera vegada el 31 gen 2022 a les 11:17.


El meu nom és Carles Pàramo i Ponsetí, tot i ser nascut a Barcelona des dels primers anys de la meva vida he viscut a Roses el poble de la meva família materna. Estic casat amb la Carme des de fa més de 40 anys i tinc la sort de ser pare d'en Carles i la Núria i avi d'en Bernat i l'Emma.\nDes de sempre he viscut intensament el meu poble, Roses i ho he fet tenint clar que aquest és una part, petita però important, de la nostra Nació, Catalunya. La meva intensa vida ciutadana dedicada al foment de la cultura i l'esport em va portar a fer el pas, a invitació de CDC, per a continuar treballant, lluitant?, pel progrés del nostre país dins del món municipalista. Militant de CDC des del 1983, vaig participar a les eleccions del 1987 resultant elegit regidor. En el govern vaig assumir les responsabilitats de Cultura, Esports, Ensenyament i Festes.\nElegit alcalde per primera vegada el 1993, he repetit aquesta meravellosa experiència, el 1995, 1999, 2003 i 2011, fins l'agost del 2013, que vaig renunciar a l'alcaldia per a passar a segon terme i tenir més temps per a les responsabilitats assumides en ser elegit diputat a les Corts el 2011. Les meves aportacions al Grup Parlamentari català, de CiU, les faig en les comissions de Tribunal de Comptes i en les corresponents que tracten d'Administracions Públiques, Pesca i Turisme. Destaco la defensa aferrissada que estem fent del model municipalista català.\nTant a l'Ajuntament, com a la Diputació com a les Corts sempre he intentat defensar la nostra gent, anant de baix a dalt i em sento especialment orgullós d'estar al darrere de la creació de nombrosos llocs de treball per la dinamització turística i industrial de Roses i de Girona sense oblidar el treball efectiu en polítiques locals i provincials de protecció del patrimoni històric i/o natural. Plans de restauració de Monuments i protecció efectiva, mitjançant llei, de diferents paratges PEIN i la llei de creació del Parc Natural de Cap de Creus.\nAl Congrés dels Diputats he tingut la gran ocasió de poder desenvolupar la meva tasca al costat de persones tan responsables i experimentats coneixedors de la vida Parlamentària com són la majoria dels companys i companyes, destacant els nostres portaveus, Duran i Lleida i Pere Macias.\nPlegats continuem treballant per a proposar tot allò que signifiqui progrés tant per a Catalunya com per a Espanya i alhora defensant la gent de Catalunya de les iniciatives, que massa sovint, són articulades per l'Estat en contra dels interessos del conjunt del poble català.


La verema vol encarar la Covid-19 millor que la fruita dolça - MésEconomia\nLa verema vol encarar la Covid-19 millor que la fruita dolça\nLa temporada no s'atura i molts temporers de la fruita passen al raïm\nVeremador amb mascareta | Segre\nEl sector del cava s’ha vist immers en “la verema més atípica dels últims 20 anys, com a mínim”, afirmen alguns empresaris, en una campanya que està marcada per la covid-19 i la plaga del míldiu. Una conjuntura que ha dut els cellers a buscar noves estratègies per afrontar la collita. És el cas de Juvé & Camps, que en clau sanitària ha apostat per fer tests PCR setmanals a tots els veremadors, reduir els grups de treball i instal·lar un campament per aïllar els positius de covid. “Vam decidir que havíem de prevenir al màxim per garantir la verema, que és el centre de la nostra matèria prima”, destaca la Consellera Delegada de Juvé & Camps, Meritxell Juvé, que calcula que el volum de raïm collit caurà gairebé un 70% a causa del míldiu.\n“Volíem protegir tots els treballadors, tant interns com temporals”, explica Meritxell Juvé a l’ACN, que detalla que cada setmana els prop de 40 veremadors de la companyia –una trentena són eventuals- se sotmeten a una prova PCR per controlar que no hi hagi cap cas positiu. Un test que també han de superar els treballadors de la resta de departaments de la companyia, si bé en aquest cas la prova no és setmanal i es practica només dos cops al llarg de tota la verema.\n“Haver de fer la prova fa que puguis treballar més tranquil, encara que seguim mantenint les precaucions”, explica Josep Granell, repartidor de la firma cavista, que aquest dimarts s’ha sotmès al seu segon PCR. Granell veu “perfecte” que els treballadors hagin de fer la prova per controlar l’expansió del virus, i assenyala que durant les tasques de repartiment “sovint la gent va amb precaució però altres no en tenen tanta”.\nMeritxell Juvé destaca que les proves PCR, desenvolupades per Grífols amb tecnologia TMA transcripció mesurada per amplificació), són l’element principal del dispositiu per contenir la covid. Apunta que inicialment preveien contractar 80 persones, fet que implicava un moviment de gent que inquietava la companyia. “Veient la casuística de la pandèmia que hi havia al mes de juny, vam decidir prevenir al màxim”, explica, mentre puntualitza que finalment han contractat només 30 persones perquè la producció ha caigut dràsticament pel míldiu.\nA banda de fer tests massius, Juvé & Camps ha instal·lat un campament temporal a la finca Can Rius que la companyia té a les afores de Sant Sadurní d’Anoia amb previsió d’acollir els veremadors que donin positiu de covid-19 i hagin de fer 14 dies d’aïllament. En un gran envelat, hi ha repartits quinze llits que a dia d’avui encara no s’han utilitzat. “Només hem tingut un temporer que ha donat positiu i ha preferit fer l’aïllament amb la seva família”, explica Juvé.\nDins la mateixa finca també hi ha habilitat un espai de menjador, cuina i vestidors per a aquests eventuals casos positius. Són les mateixes instal·lacions que estius enrere utilitzaven els temporers per dinar i tenir un espai d’higiene, però aquest any ja no hi ha pauses de treball ni es preveuen espais comunitaris. Tota aquesta zona de la finca ha quedat reservada només per a casos d’emergència.\nPel que fa al treball a la vinya, s’ha prioritzat la contractació de treballadors de l’Alt Penedès, “per evitar múltiples procedències “. Alhora, Meritxell Juvé detalla que als grups de collita s’han reduït en nombre de membres per facilitar la logística si es detecta un positiu i calgués aïllar tots els companys. Al mateix temps, si anys enrere els veremadors feien una jornada laboral partida, de 8 h a 17 h amb una pausa per dinar, ara han creat dos torns de treball compactats i mesuren la temperatura als treballadors abans de començar.\nDesprés de tres setmanes desplegant aquest dispositiu, Juvé assegura que la valoració és “molt positiva”. “Fins ara hem evitat que hagin hagut contagis entre el personal i la verema s’ha fet perfectament”, celebra, mentre dona els objectius “per assolits completament” a falta de poc més de quinze dies per cloure la campanya al Penedès. Properament, preveuen repetir el dispositiu a les vinyes que regenten a la DO Ribera del Duero.\nUn cop superat el sotrac d’haver de veremar en plena pandèmia, des de Juvé & Camps lamenten que ha estat menys exitós el combat contra el míldiu, l’altre contratemps que ha marcat aquesta campanya. Meritxell Juvé preveu que aquest fong farà caure la producció de raïm “entre el 60 i el 70%” en comparació a l’estiu passat, unes xifres que s’expliquen pel pes de l’agricultura ecològica dins l’empresa, “que ofereix menys eines per combatre malalties com el míldiu”. “Sens dubte, està sent la verema més atípica que recordem des que som viticultors”, conclou.


Termes i condicions - ARROYO FLORISTERIA LLEIDA FLORES CEREMONIAS EVENTOS PLANTAS ROSAS SANT JORDI SANT VALENTIN NACIMIENTOS PELUCHES PELUIX CORONAS FUNERARIAS JARRONES CORENES FUNERARIES COMPLEMENTOS ONLINE AVINGUDA BALMES OFERTA SEMANAL FACEBOOK ROSAS ORQUIDIAS RAMOS CENTROS TENDENCIAS FLORALES BODAS RAMO DE NOVIAS DIA DE LA MADRE MARE\nLa titularitat d’aquest lloc web, (FLORISTERIA ARROYO), (d’ara endavant Lloc web) l’ostenta PALOMA ARROYO BELLOSTAS, proveïda de NIF 43708930Y, i les seves dades registrals són i les dades de contacte de les quals són: calle Balmes, 23 – 25006 – Lleida – LLEIDA.\nAquest document (així com tot un altre document que aquí s’esmenti) regula les condicions per les quals es regeix l’ús d’aquest Lloc web (www.arroyofloristeria.com) i la compra o adquisició de productes i/o serveis en el mateix (d’ara endavant, Condicions).\nA l’efecte d’aquestes Condicions s’entén que l’activitat que (FLORISTERIA ARROYO) desenvolupa a través del Lloc web comprèn: “_______________________________________________________________”.\nA més de llegir les presents Condicions, abans d’accedir, navegar i/o usar aquesta pàgina web, l’Usuari ha d’haver llegit l’Avís Legal, incloent, la política de cookies, i la política de privacitat i de protecció de dades de (FLORISTERIA ARROYO).\nEn utilitzar aquest Lloc web o en fer i/o sol•licitar l’adquisició d’un producte i/o servei a través del mateix l’Usuari consent quedar vinculat per aquestes Condicions i per tot l’anteriorment esmentat, per la qual cosa si no està d’acord amb tot això, no ha d’usar aquest Lloc web.\nAixí mateix, s’informa que aquestes Condicions podrien ser modificades. L’Usuari és responsable de consultar-les cada vegada que accedeixi, navegui i/o usi el Lloc web ja que seran aplicables aquelles que es trobin vigents en el moment en què se sol•liciti l’adquisició de productes i/o serveis.\n Fer ús d’aquest Lloc web únicament per a realitzar consultes i compres o adquisicions legalment vàlides.\n No realitzar cap compra falsa o fraudulenta. Si raonablement es pogués considerar que s’ha fet una compra d’aquesta índole, podria ser anul•lada i s’informaria les autoritats pertinents.\n Facilitar dades de contacte veraços i lícits, per exemple, adreça de correu electrònic, adreça postal i/o altres dades (veure Avís Legal).\nEl Lloc web està dirigit principalment a Usuaris residents a Espanya. (FLORISTERIA ARROYO) no assegura que el Lloc web compleixi amb legislacions d’altres països, ja sigui totalment o parcialment.\n(FLORISTERIA ARROYO) declina tota responsabilitat que es pugui derivar d’aquest accés, així com tampoc assegura enviaments o prestació de serveis fora d’Espanya.\nL’Usuari podrà formalitzar, a la seva elecció, amb (FLORISTERIA ARROYO) el contracte de compravenda dels productes i/o serveis desitjats en qualsevol dels idiomes en els quals les presents Condicions estiguin disponibles en aquest Lloc web.\nEls Usuaris degudament registrats poden comprar en el Lloc web pels mitjans i formes establerts. Hauran de seguir el procediment de compra i/o adquisició online de (FLORISTERIA ARROYO), durant el qual diversos productes i/o serveis poden ser seleccionats i afegits al carret, cistella o espai final de compra i, finalment, fer clic en: “FINALITZAR COMPRA”.\nAixí mateix, l’Usuari haurà d’emplenar i/o comprovar la informació que en cada pas se li sol•licita, encara que, durant el procés de compra, abans de realitzar el pagament, es poden modificar les dades de la compra.\nSeguidament, l’Usuari rebrà un correu electrònic confirmant que (FLORISTERIA ARROYO) ha rebut la seva comanda o sol•licitud de compra i/o prestació del servei, és a dir, la confirmació de la comanda. I, en el seu cas, se l’informarà, igualment, mitjançant correu electrònic quan la seva compra estigui sent enviada. En el seu cas, aquestes informacions també podrien posar-se a la disposició de l’Usuari a través del seu espai personal de connexió al Lloc web.\nUna vegada el procediment de compra ha conclòs, l’Usuari consent que el Lloc web generi una factura electrònica que es farà arribar a l’Usuari a través del correu electrònic. I, en el seu cas, a través del seu espai personal de connexió al Lloc web. Així mateix, l’Usuari pot, si així ho desitja, obtenir una còpia de la seva factura en paper, sol•licitant-ho a (FLORISTERIA ARROYO) utilitzant els espais de contacte del Lloc web o a través de les dades de contacte facilitats més amunt.\nTret que s’indiqui expressament el contrari, (FLORISTERIA ARROYO) no és el fabricant dels productes venuts o que poguessin arribar a comercialitzar-se en el Lloc web. Si bé (FLORISTERIA ARROYO) realitza grans esforços perquè la informació mostrada en el Lloc web sigui correcta, a vegades l’embalatge i/o els materials i/o els components dels productes poden contenir informació addicional o diferent de la que apareix en el Lloc web. Per això, l’Usuari deu no sols considerar la informació subministrada pel Lloc web, sinó també la informació disponible en l’etiquetatge, els advertiments i/o instruccions que acompanyin al producte.\nLes comunicacions, ordres de compra i pagaments que intervinguin durant les transaccions efectuades en el Lloc web podrien ser arxivades i conservades en els registres informatitzats de (FLORISTERIA ARROYO) amb la finalitat de constituir un mitjà de prova de les transaccions, en tot cas, respectant les condicions raonables de seguretat i les lleis i normatives vigents que referent a això siguin aplicable, i particularment atesa la LOPDGDD i als drets que assisteixen als Usuaris conforme a la política de privacitat d’aquest Lloc web (Avís Legal).\nTotes les comandes de compra rebuts per (FLORISTERIA ARROYO) a través del Lloc web estan subjectes a la disponibilitat dels productes i/o al fet que cap circumstància o causa de força major (clàusula nou d’aquestes Condicions) afecti el subministrament dels mateixos i/o a la prestació dels serveis. Si es produïssin dificultats quant al subministrament de productes o no quedessin productes en estoc, (FLORISTERIA ARROYO) es compromet a contactar a l’Usuari i reemborsar qualsevol quantitat que pogués haver estat abonada en concepte d’import. Això serà igualment aplicable en els casos en els quals la prestació d’un servei esdevingués irrealitzable.\nEls preus exhibits en el Lloc web són els finals, en Euros () i inclouen els impostos, tret que per exigència legal, especialment quant a l’IVA, s’assenyali i apliqui qüestió diferent.\nLes despeses d’enviament es troben inclosos en els preus finals dels productes tal com es mostren en el Lloc web. Així, (FLORISTERIA ARROYO) realitza els serveis de lliurament i/o enviament a través de NOM DE L’EMPRESA DE MISSATGERIA O ENVIAMENTS DE PRODUCTE/SERVEI\nEls mitjans de pagament acceptats seran: Targeta de crèdit/dèbit i Transferència bancària.\nLes targetes de crèdit estaran subjectes a comprovacions i autoritzacions per part de l’entitat bancària emissora d’aquestes, si aquesta entitat no autoritzés el pagament, (FLORISTERIA ARROYO) no serà responsable per cap retard o falta de lliurament i no podrà formalitzar cap contracte amb l’usuari.\nUna vegada que (FLORISTERIA ARROYO) rebi l’ordre de compra per part de l’Usuari a través del Lloc web, es farà una pre-autorització en la targeta que correspongui per a assegurar que existeixen fons suficients per a completar la transacció. El càrrec en la targeta es farà en el moment en què s’enviï a l’Usuari la confirmació d’enviament i/o confirmació del servei que es presta en forma i, en el seu cas, lloc establert.\nEn tot cas, en fer clic en “REALITZAR COMANDA” l’Usuari confirma que el mètode de pagament utilitzat és seu o que, en el seu cas, és el legítim posseïdor de la targeta regalo o de la targeta abono.\nLes comandes de compra o adquisició en els quals l’Usuari seleccioni com a mitjà de pagament la transferència bancària seran reservats durant 5 dies naturals a partir de la confirmació de la comanda per a poder deixar el temps suficient al fet que la transferència bancària sigui tinguda en compte pel sistema de pagaments utilitzat per (FLORISTERIA ARROYO) per al Lloc web. Quan el sistema rep la transferència, la comanda serà preparada i gestionada per a enviament.\nMitjançant aquest mètode de pagament, l’Usuari ha d’assegurar-se que introdueix correctament l’import exacte de la comanda de compra, així com el número de compte i la referència de la transferència. En cas d’error, (FLORISTERIA ARROYO) no podrà validar la comanda, que serà anul•lat.\nSi per algun motiu, que li fos imputable, (FLORISTERIA ARROYO) no pogués complir amb la data de lliurament, contactarà a l’Usuari per a informar-lo d’aquesta circumstància i, aquest podrà triar seguir endavant amb la compra establint una nova data de lliurament o bé anul•lar la comanda amb el reemborsament total del preu pagat. En qualsevol cas, els lliuraments a domicili es realitzen en dies laborables.\nSi l’Usuari no estarà en el lloc de lliurament en la franja horària convinguda, ha de posar-se en contacte amb (FLORISTERIA ARROYO)per a convenir el lliurament un altre dia.\nEn cas que transcorrin 30 dies des que la seva comanda estigui disponible per al seu lliurament, i no hagi estat lliurat per causa no imputable a (FLORISTERIA ARROYO), (FLORISTERIA ARROYO) entendrà que l’Usuari desitja desistir del contracte i aquest es considerarà resolt. A conseqüència de la resolució del contracte, tots els pagaments rebuts de l’Usuari li seran retornats, a excepció de les despeses addicionals resultants de l’elecció pròpia de l’Usuari d’una modalitat de lliurament diferent a la modalitat menys costosa de lliurament ordinari que ofereix el Lloc web, sense cap demora indeguda i, en qualsevol cas, en el termini màxim de 14 dies des de la data en què es considera resolt el contracte.\nEls riscos que dels productes es poguessin derivar seran a càrrec de l’Usuari a partir del moment del seu lliurament. L’Usuari adquireix la propietat dels productes quan (FLORISTERIA ARROYO) rep el pagament complet de totes les quantitats degudes en relació a la compra o adquisició efectuada, inclosos les despeses d’enviament, o bé en el moment del lliurament, si aquesta té lloc en un moment posterior a la recepció completa de l’import objecte de pagament per (FLORISTERIA ARROYO).\nEs posa en coneixement de l’Usuari que en cas que detecti que s’ha produït un error en introduir dades necessàries per a processar la seva sol•licitud de compra al Lloc web, podrà modificar els mateixos posant-se en contacte amb (FLORISTERIA ARROYO) a través dels espais de contacte habilitats en el Lloc web, i, en el seu cas, a través d’aquells habilitats per a contactar amb el servei d’atenció al client, i/o utilitzant les dades de contacte facilitats en la clàusula primera (Informació general). Així mateix, aquestes informacions també podrien esmenar-se per l’Usuari a través del seu espai personal de connexió al Lloc web.\nEn qualsevol cas, l’Usuari, abans de fer clic en “REALITZAR COMANDA”, té accés a l’espai, carret, o cistella on es van anotant les seves sol•licituds de compra i pot fer modificacions.\nAquest termini de desistiment expirarà als 14 dies naturals del dia que l’Usuari o un tercer autoritzat per aquest, diferent del transportista, va adquirir la possessió material dels béns adquirits en el Lloc web de (FLORISTERIA ARROYO) o en cas que els béns que componen la seva comanda es lliurin per separat, als 14 dies naturals del dia que l’Usuari o un tercer autoritzat per aquest, diferent del transportista, va adquirir la possessió material de l’últim d’aquests béns que componien una mateixa comanda de compra.\nPer a exercir aquest dret de desistiment, l’Usuari haurà de notificar la seva decisió a (FLORISTERIA ARROYO).\nPodrà fer-ho, en el seu cas, a través dels espais de contacte habilitats en el Lloc web o a través de: palomarroyobellostas@gmail.com.\nL’Usuari, independentment del mitjà que triï per a comunicar la seva decisió, ha d’expressar de manera clara i inequívoca que és la seva intenció desistir del contracte de compra. En tot cas, l’Usuari podrà utilitzar el model de formulari de desistiment que (FLORISTERIA ARROYO) posa a la seva disposició com a part annexada a aquestes Condicions, no obstant això, el seu ús no és obligatori.\nEn cas de desistiment, (FLORISTERIA ARROYO) reemborsarà a l’Usuari tots els pagaments rebuts, inclosos les despeses d’enviament (amb l’excepció de les despeses addicionals triades per l’Usuari per a una modalitat d’enviament diferent a la modalitat menys costosa oferta en el Lloc web) sense cap demora indeguda i, en tot cas, a tot tardar en 14 dies naturals a partir de la data en la qual (FLORISTERIA ARROYO) és informat de la decisió de desistir per l’Usuari.\n(FLORISTERIA ARROYO) reemborsarà a l’Usuari utilitzant el mateix mètode de pagament que va emprar aquest per a realitzar la transacció inicial de compra. Aquest reemborsament no generarà cap cost addicional a l’Usuari. No obstant això, (FLORISTERIA ARROYO) podria retenir aquest reemborsament fins a haver rebut els productes o articles de la compra, o fins que l’Usuari present una prova de la devolució d’aquests, segons quina condició es compleixi primer.\nL’Usuari pot retornar o enviar els productes a (FLORISTERIA ARROYO) en:\nI haurà de fer-ho sense cap demora indeguda i, en qualsevol cas, a tot tardar en el termini de 14 dies naturals a partir de la data en què (FLORISTERIA ARROYO) va ser informat de la decisió de desistiment. L’Usuari reconeix conèixer que haurà d’assumir el cost directe de devolució (transport, lliurament) dels béns, si s’incorregués en algun. A més, serà responsable de la disminució de valor dels productes resultant d’una manipulació diferent a la necessària per a establir la naturalesa, les característiques i el funcionament dels béns.\nEn aquest mateix sentit es regeix la prestació d’un servei que l’Usuari pogués contractar en aquest Lloc web, perquè aquesta mateixa Llei estableix que no assistirà el Dret de desistiment als Usuaris quan la prestació del servei ha estat completament executada, o quan hagi començat, amb el consentiment exprés del consumidor i usuari i amb el reconeixement per la seva part que és conscient que, una vegada que el contracte hagi estat completament executat per (FLORISTERIA ARROYO), haurà perdut el seu dret de desistiment.\nEn el següent enllaç pot descarregués el Model de formulari de desistiment: https://arroyofloristeria.com/?page_id=3209\nEs tracta de tots aquells casos en els quals l’Usuari considera que, en el moment del lliurament, el producte no s’ajusta a l’estipulat en el contracte o comanda de compra, i que, per tant, haurà de posar-se en contacte amb (FLORISTERIA ARROYO) immediatament i fer-li saber la disconformitat existent (defecte/error) pels mateixos mitjans o utilitzant les dades de contacte que es faciliten en l’apartat anterior (Dret de Desistiment).\nL’Usuari, com a consumidor i usuari, gaudeix de garanties sobre els productes que pugui adquirir a través d’aquest Lloc web, en els termes legalment establerts per a cada tipus de producte, responent (FLORISTERIA ARROYO), per tant, per la falta de conformitat dels mateixos que es manifesti en un termini de dos anys des del lliurament del producte.\nEn aquest sentit, s’entén que els productes són conformes amb el contracte sempre que: s’ajustin a la descripció realitzada per (FLORISTERIA ARROYO) i posseeixin les qualitats presentades en aquesta; siguin aptes per als usos a què ordinàriament es destinen els productes del mateix tipus; i presentin la qualitat i prestacions habituals d’un producte del mateix tipus i que siguin fonamentalment esperables d’aquest. Quan això no sigui així respecte dels productes lliurats a l’Usuari, aquest haurà de procedir tal com s’indica en l’apartat Devolució de productes defectuosos o error en l’enviament. No obstant això, alguns dels productes que es comercialitzen en el Lloc web, podrien presentar característiques no homogènies sempre que aquestes derivin de la mena de material amb el qual s’han fabricat, i que per tant formaran part de l’aparença individual del producte, i no seran un defecte.\nExcepte disposició legal en sentit contrari, (FLORISTERIA ARROYO) no acceptarà cap responsabilitat per les següents pèrdues, amb independència del seu origen:\n Qualssevol pèrdues que no fossin atribuïbles a cap incompliment per part seva.\n Pèrdues empresarials (incloent lucre cessant, d’ingressos, de contractes, d’estalvis previstos, de dades, pèrdua del fons de comerç o despeses innecessàries incorregudes).\n Tota una altra pèrdua indirecta que no fos raonablement previsible per totes dues parts en el moment en què es va formalitzar el contracte de compravenda dels productes entre totes dues parts.\nIgualment, (FLORISTERIA ARROYO) també limita la seva responsabilitat quant als següents casos:\n (FLORISTERIA ARROYO) aplica totes les mesures concernents a proporcionar una visualització fidel del producte en el Lloc web, no obstant això no es responsabilitza per les mínimes diferències o inexactituds que puguin existir degut mancant resolució de la pantalla, o problemes del navegador que s’utilitzi o uns altres d’aquesta índole.\n (FLORISTERIA ARROYO) actuarà amb la màxima diligència a l’efecte de posar a la disposició de l’empresa encarregada del transport del producte objecte de la comanda de compra. No obstant això, no es responsabilitza per perjudicis provinents d’un mal funcionament del transport, especialment per causes com a vagues, retencions en carreteres, i en general qualsevol altres pròpies del sector, que derivin en retards, pèrdues o furts del producte.\n Fallades tècniques que per causes fortuïtes o d’una altra índole, impedeixin un normal funcionament del servei a través d’internet. Falta de disponibilitat del Lloc web per raons de manteniment o unes altres, que impedeixi disposar del servei. (FLORISTERIA ARROYO) posa tots els mitjans al seu aconsegueixi efectes de dur a terme el procés de compra, pagament i enviament/lliurament dels productes, no obstant això s’eximeix de responsabilitat per causes que no li siguin imputables, cas fortuït o força major.\n (FLORISTERIA ARROYO) no es farà responsable del mal ús i/o del desgast dels productes que hagin estat utilitzats per l’Usuari. Al mateix temps, (FLORISTERIA ARROYO) tampoc es farà responsable d’una devolució errònia realitzada per l’Usuari. És responsabilitat de l’Usuari retornar el producte correcte.\n En general, (FLORISTERIA ARROYO) no es responsabilitzarà per cap incompliment o retard en el compliment d’alguna de les obligacions assumides, quan el mateix es degui a esdeveniments que estan fora del nostre control raonable, és a dir, que es deguin a causa de força major, i aquesta podrà incloure, a manera enunciativa però no exhaustiu:\nD’aquesta forma, les obligacions quedaran suspeses durant el període en què la causa de força major continuï, i (FLORISTERIA ARROYO)disposarà d’una ampliació en el termini per a complir-les per un període de temps igual al que duri la causa de força major.\n(FLORISTERIA ARROYO)posarà tots els mitjans raonables per a trobar una solució que ens permeti complir les nostres obligacions malgrat la causa de força major.\nMitjançant l’ús d’aquest Lloc web, l’Usuari accepta que la major part de les comunicacions amb (FLORISTERIA ARROYO) siguin electròniques (correu electrònic o avisos publicats en el Lloc web).\nA efectes contractuals, l’Usuari consent a usar aquest mitjà electrònic de comunicació i reconeix que tot contracte, notificació, informació i altres comunicacions que (FLORISTERIA ARROYO) enviï de manera electrònica compleixen amb els requisits legals de ser per escrit. Aquesta condició no afectarà els drets reconeguts per llei a l’Usuari.\nL’Usuari pot enviar notificacions i/o comunicar-se amb (FLORISTERIA ARROYO) a través de les dades de contacte que en aquestes Condicions es faciliten i, en el seu cas, a través dels espais de contacte del Lloc web.\nIgualment, tret que s’estipuli el contrari, (FLORISTERIA ARROYO) pot contactar i/o notificar a l’Usuari en el seu correu electrònic o en l’adreça postal facilitada.\nCap renúncia de (FLORISTERIA ARROYO) a un dret o acció legal concreta o la falta de requeriment per (FLORISTERIA ARROYO) del compliment estricte per l’Usuari d’alguna de les seves obligacions suposarà, ni una renúncia a altres drets o accions derivats d’un contracte o de les Condicions, ni exonerarà l’Usuari del compliment de les seves obligacions.\nCap renúncia de (FLORISTERIA ARROYO) a alguna de les presents Condicions o als drets o accions derivats d’un contracte farà efecte, tret que s’estableixi expressament que és una renúncia i es formalitzi i se li comuniqui a l’Usuari per escrit.\nSi alguna de les presents Condicions fossin declarades nul•les i sense efecte per resolució ferma dictada per autoritat competent, la resta de les clàusules romandran en vigor, sense que quedin afectades per aquesta declaració de nul•litat.\nLes presents Condicions i tot document al qual es faci referència expressa en aquestes constitueixen l’acord íntegre existent entre l’Usuari i (FLORISTERIA ARROYO) en relació amb l’objecte de compravenda i substitueixen a qualsevol altre pacte, acord o promesa anterior convinguda verbalment o per escrit per les mateixes parts.\nL’Usuari i (FLORISTERIA ARROYO) reconeixen haver consentit la celebració d’un contracte sense haver confiat en cap declaració o promesa feta per l’altra part, excepte allò que figura expressament esmentat en les presents Condicions.\nLa informació o dades de caràcter personal que l’Usuari faciliti a (FLORISTERIA ARROYO) en el curs d’una transacció en el Lloc web, seran tractats conformement al que s’estableix en les polítiques de protecció de dades (Avís Legal i Condicions Generals d’Ús). En fer accedir, navegar i/o usar el Lloc web l’Usuari consent el tractament d’aquesta informació i dades i declara que tota la informació o dades que facilita són veraces.\nQualsevol controvèrsia, problema o desacord que sorgeixi o estigui relacionat amb l’accés, navegació i/o ús del Lloc web, o amb la interpretació i execució d’aquestes Condicions, o amb els contractes de venda entre (FLORISTERIA ARROYO) i l’Usuari, serà sotmesa a la jurisdicció no exclusiva dels jutjats i tribunals espanyols.\nL’Usuari pot fer arribar a (FLORISTERIA ARROYO) les seves queixes, reclamacions o tot un altre comentari que desitgi realitzar a través de les dades de contacte que es faciliten al principi d’aquestes Condicions (Informació General).\nA més, (FLORISTERIA ARROYO) disposa de fulles oficials de reclamació a la disposició dels consumidors i usuaris, i que aquests poden sol•licitar a (FLORISTERIA ARROYO) en qualsevol moment, utilitzant les dades de contacte que es faciliten al principi d’aquestes Condicions (Informació General).\nAixí mateix, si de la celebració d’aquest contracte de compra entre (FLORISTERIA ARROYO) i l’Usuari emanés una controvèrsia, l’Usuari com a consumidor pot sol•licitar una solució extrajudicial de controvèrsies, d’acord amb el Reglament UE Núm. 524/2013 del Parlament Europeu i del Consell, de 21 de maig de 2013, sobre resolució de litigis en línia en matèria de consum. Pot accedir a aquest mètode a través del lloc web: http://ec.europa.eu/consumers/odr/.


Bona jornada del CF Reus Genuine en la fase disputada a Segòvia\nEls jugadors del Deportivo Alavés i del CF Reus al final del primer partit de la tercera fase.\nEls roig-i-negres han aconseguit dues victòries i un empat\nActualitzada 28/04/2019 a les 20:08\nMadrid i Segòvia han acollit en dos caps de setmana la tercera fase de la lliga Genuine, el primer es va disputar a Vallecas el 6 i 7 d’Abril i el segon ha tingut lloc aquest cap de setmana a Segòvia. En aquesta segona part de la tercera jornada de la competició va prendre part el CF Reus Genuine amb grans actuacions a nivell competitiu.\nEls roig-i-negres van començar la jornada el dissabte a dos quarts de dotze contra el Deportivo Alavés, rival a qui van batre per un gol a tres. En el següent partit, els del Baix Camp va tornar a imposar-se, en aquesta ocasió va ser per dos gols a un contra l’Sporting de Gijón.\nFinalment, els roig-i-negres han tancat la tercera fase de la competició amb un empat (1-1) contra el Real Valladolid. Després de dos dies plens d’emocions, il·lusions i, sobretot, moltes abraçades, Segòvia cedirà el relleu a València que acollirà quarta i última fase de la lliga.\nComenta el contingut : Bona jornada del CF Reus Genuine en la fase disputada a Segòvia


Mollerussa no es planteja per ara cancel·lar la Fira de Sant Josep pel coronavirus | Lleida.com\nFira de Mollerussa no preveu per ara cancel·lar pel coronavirus la 148a edició de la Fira de Sant Josep que s'ha de celebrar del 19 al 22 de març. Així ho ha assegurat l'alcalde Marc Solsona que també ha afegit que si bé han rebut algunes preguntes per part dels expositors sobre la situació que ha generat la propagació del virus al país, de moment no s'han registrat baixes. El certamen compta la participació de més de 200 expositors de maquinària agrícola i el sector de l'automòbil. L'any passat durant els quatre dies de fira es van registrar xifres de 175.000 visitants. Solsona ha assenyalat que s'informarà als expositors de mesures de prevenció i també s'analitzaran totes les activitats del certamen "una per una".\nSegons l'alcalde i president de Fira de Mollerussa, Marc Solsona, a dia d'avui es manté la celebració de la Fira de Sant Josep ja que no s'ha rebut "directament" cap petició de suspendre-la davant l'alarma del coronavirus. En aquest sentit, ha afegit que ja tenen la confirmació per agenda que el president de la Generalitat, Quim Torra, inaugurarà el certamen el divendres 20 de març així com també l'assistència d'altres càrrecs institucionals durant els 4 dies de fira.\nL'alcalde sí que ha reconegut que alguns expositors els han preguntat per la situació davant del coronavirus i en aquest sentit ha assenyalat que s'informarà degudament de mesures i recomanacions "donada l'actualitat rabiosa amb aquest tema". Així mateix, la fira reunirà els diferents comitès de l'organisme per analitzar "una a una" les activitats que es porten a terme durant el certamen, com per exemple la 19a Borsa Interpirinenca de Cereals, que ha de tenir lloc el divendres 20 amb l'assistència de més d'un centenar d'agents comercials del mercat d'aquest sector provinents de diversos països d'Europa.\nFira de Mollerussa ha signat aquest dilluns la renovació per dos anys del conveni amb l'Associació Provincial de la Indústria i Comerç de la Maquinària Agrícola (APRICMA) i el Gremi de Marquistes i Tallers de Reparació i Venda de Vehicles Automòbils de Lleida i província. Segons ha explicat el director de la fira, Xavier Roure, a través del conveni es fa un intercanvi de "coneixement i assessorament" i també es posen les "millors condicions" perquè els associats puguin venir a les diferents fires del sector de la maquinària i l'automòbil que tenen lloc a Mollerussa durant l'any.\nMollerussa presenta el calendari anual de fires